На основу члана 90. став 7. Закона о ваздушном саобраћају („Службени гласник РС”, бр. 73/10, 57/11, 93/12, 45/15, 66/15 – др. закон и 83/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 –УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ДОПУНИ УРЕДБЕ о условима за проглашење линије у јавном интересу у ваздушном саобраћају

Члан 1.

У Уредби о условима за проглашење линије у јавном интересу у ваздушном саобраћају („Службени гласник РС”, број 6/19), у члану 6. после става 3. додаје се став 4, који гласи:

„Када је у поступку који се спроводи у складу са законом којим се уређују јавне набавке изабран авио-превозилац који ће, уз компензацију и у периоду до четири године, обављати редован авио-превоз на линији у јавном интересу, обављање авио-превоза на линији у јавном интересу је дозвољено само тако изабраном авио-превозиоцу. ”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број:110-10359/2019-1

У Београду 17. октобра 2019. године

Влада

Председник

Ана Брнабић,с.р.